cyanic-selkie/wikianc huggingface dataset:
उत्तराखण्ड
पर्यटन
उत्तराखण्ड में, जिसे "देवभूमि" भी कहा जाता है, हिन्दू धर्म के कुछ सबसे पवित्र तीर्थस्थान है और हज़ार वर्षों से भी अधिक समय से तीर्थयात्री मोक्ष और पाप शुद्धिकरण की खोज में यहाँ आ रहे हैं। गंगोत्री और यमुनोत्री, को क्रमशः गंगा और यमुना नदियों के उदग्म स्थल हैं, केदारनाथ (भगवान शिव को समर्पित) और बद्रीनाथ (भगवान विष्णु को समर्पित) के साथ मिलकर उत्तराखण्ड के छोटा चार धाम बनाते हैं, जो हिन्दू धर्म के पवित्रतम परिपथ में से एक है। हरिद्वार के निकट स्थित ऋषिकेश भारत में योग क एक प्रमुख स्थल है और जो हरिद्वार के साथ मिलकर एक पवित्र हिन्दू तीर्थ स्थल है। हरिद्वार में प्रति बारह वर्षों में कुम्भ मेले का आयोजन किया जाता है जिसमें देश-विदेश से आए करोड़ो श्रद्धालू भाग लेते हैं। राज्य में मंदिरों और तीर्थस्थानों की बहुतायत है, जो स्थानीय देवताओं या शिवजी या दुर्गाजी के अवतारों को समर्पित हैं और जिनका सन्दर्भ हिन्दू धर्मग्रन्थों और गाथाओं में मिलता है। इन मन्दिरों का वास्तुशिल्प स्थानीय प्रतीकात्मक है और शेष भारत से थोड़ा भिन्न है। जागेश्वर में स्थित प्राचीन मन्दिर (देवदार वृक्षों से घिरा हुआ १२४ मन्दिरों का प्राणंग) एतिहासिक रूप से अपनी वास्तुशिल्प विशिष्टता के कारण सर्वाधिक महत्वपूर्ण हैं। तथापि, उत्तराखण्ड केवल हिन्दुओं के लिए ही तीर्थाटन स्थल नहीं है। हिमालय की गोद में स्थित हेमकुण्ड साहिब, सिखों का तीर्थ स्थल है। मिंद्रोलिंग मठ और उसके बौद्ध स्तूप से यहाँ तिब्बती बौद्ध धर्म की भी उपस्थिति है।
शिक्षा
उत्तराखण्ड के शैक्षणिक संस्थान भारत और विश्वभर में एक महत्वपूर्ण स्थान रखते हैं। ये एशिया के सबसे कुछ सबसे पुराने अभियान्त्रिकी संस्थानों का गृहस्थान रहा है, जैसे रुड़की का भारतीय प्रौद्योगिकी संस्थान (पूर्व रुड़की विश्वविद्यालय) और पन्तनगर का गोविन्द बल्लभ पंत कृषि एवँ प्रौद्योगिकी विश्वविद्यालय। इनके अलावा विशेष महत्व के अन्य संस्थानों में, देहरादून स्थित भारतीय सैन्य अकादमी, इक्फ़ाई विश्वविद्यालय, भारतीय वानिकी संस्थान; पौड़ी स्थित गोविन्द बल्लभ पन्त अभियान्त्रिकी महाविद्यालय और द्वाराहाट स्थित कुमाऊँ अभियान्त्रिकी महाविद्यालय भी हैं।
उत्तराखण्ड बहुत से जाने-माने दिनी और बोर्डिंग विद्यालयों का घर भी है जैसे दून विद्यालय (देहरादून) सेण्ट जोसफ़ कॉलेज, (नैनीताल), वेल्हम गर्ल्स स्कूल (देहरादून), वेलहम ब्यॉज स्कूल (देहरादून), सेण्ट थॉमस कॉलेज (देहरादून), सेण्ट जोसफ़ अकादमी (देहरादून), वुडस्टॉक स्कूल (मसूरी), बिरला विद्या निकेतन (नैनीताल), भोवाली के निकट सैनिक स्कूल घोड़ाखाल, राष्ट्रीय भारतीय सैन्य महाविद्यालय (देहरादून), द एशियन स्कूल (देहरादून), द हेरिटैज स्कूल (देहरादून), जी डी बिरला मैमोरियल स्कूल (रानीखेत), सेलाकुइ वर्ल्ड स्कूल (देहरादून), वेदारम्भ मॉण्टेसरी स्कूल (देहरादून) और शेरवुड कॉलेज (नैनीताल)। बहुत से विदुषकों ने इन विद्यालयों से शिक्षा ग्रहण की जिनमें बहुत से भूतपूर्व प्रधानमन्त्री और अभिनेता इत्यादि भी हैं।
एतिहासिक रूप से यह माना जाता है की उत्तराखण्ड वह भूमि है जहाँ पर शास्त्रों और वेदों की रचना की गई थी और महाकाव्य, महाभारत लिखा गया था। ऋषिकेश को व्यापक रूप से विश्व की योग राजधानी माना जाता है।
विश्वविद्यालय
क्षेत्रीय भावनाओं को ध्यान में रखते हुए जो बाद में उत्तराखण्ड राज्य के रूप में परिणित हुआ, गढ़वाल और कुमाऊँ विश्वविद्यालय १९७३ में स्थापित किए गए थे। उत्तराखण्ड के सर्वाधिक प्रसिद्ध विश्वविद्यालय हैं:
रहन-सहन
उत्तराखण्ड एक पहाड़ी प्रदेश है। यहाँ ठण्ड बहुत होती है इसलिए यहाँ लोगों के मकान पक्के होते हैं। दीवारें पत्थरों की होती है। पुराने घरों के ऊपर से पत्थर बिछाए जाते हैं। वर्तमान में लोग सीमेण्ट का उपयोग करने लग गए है। अधिकतर घरों में रात को रोटी तथा दिन में भात (चावल) खाने का प्रचलन है। लगभग हर महीने कोई न कोई त्योहार मनाया जाता है। त्योहार के बहाने अधिकतर घरों में समय-समय पर पकवान बनते हैं। स्थानीय स्तर पर उगाई जाने वाली गहत, रैंस, भट्ट आदि दालों का प्रयोग होता है। प्राचीन समय में मण्डुवा व झुंगोरा स्थानीय मोटा अनाज होता था। अब इनका उत्पादन बहुत कम होता है। अब लोग बाजार से गेहूं व चावल खरीदते हैं। कृषि के साथ पशुपालन लगभग सभी घरों में होता है। घर में उत्पादित अनाज कुछ ही महीनों के लिए पर्याप्त होता है। कस्बों के समीप के लोग दूध का व्यवसाय भी करते हैं। पहाड़ के लोग बहुत परिश्रमी होते है। पहाड़ों को काट-काटकर सीढ़ीदार खेत बनाने का काम इनके परिश्रम को प्रदर्शित भी करता है। पहाड़ में अधिकतर श्रमिक भी पढ़े-लिखे है, चाहे कम ही पढ़े हों। इस कारण इस राज्य की साक्षरता दर भी राष्ट्रीय औसत से कहीं अधिक है।
त्यौहार
शेष भारत के समान ही उत्तराखण्ड में पूरे वर्षभर उत्सव मनाए जाते हैं। भारत के प्रमुख उत्सवों जैसे दीपावली, होली, दशहरा इत्यादि के अतिरिक्त यहाँ के कुछ स्थानीय त्योहार हैं :
खानपान
उत्तराखण्डी खानपान का अर्थ राज्य के दोनों मण्डलों, कुमाऊँ और गढ़वाल, के खानपान से है। पारम्परिक उत्तराखण्डी खानपान बहुत पौष्टिक और बनाने में सरल होता है। प्रयुक्त होने वाली सामग्री सुगमता से किसी भी स्थानीय भारतीय किराना दुकान में मिल जाती है।
यहाँ के कुछ विशिष्ट खानपान है :
वेशभूषा
पारम्परिक रूप से उत्तराखण्ड की महिलायें घाघरा तथा आँगड़ी, तथा पुरूष चूड़ीदार पजामा व कुर्ता पहनते थे। अब इनका स्थान पेटीकोट, ब्लाउज व साड़ी ने ले लिया है। जाड़ों (सर्दियों) में ऊनी कपड़ों का उपयोग होता है। विवाह आदि शुभ कार्यो के अवसर पर कई क्षेत्रों में अभी भी सनील का घाघरा पहनने की परम्परा है। गले में गलोबन्द, चर्‌यो, जै माला, नाक में नथ, कानों में कर्णफूल, कुण्डल पहनने की परम्परा है। सिर में शीषफूल, हाथों में सोने या चाँदी के पौंजी तथा पैरों में बिछुए, पायजेब, पौंटा पहने जाते हैं। घर परिवार के समारोहों में ही आभूषण पहनने की परम्परा है। विवाहित औरत की पहचान गले में चरेऊ पहनने से होती है। विवाह इत्यादि शुभ अवसरों पर पिछौड़ा पहनने का भी यहाँ चलन आम है।
लोक कलाएँ
लोक कला की दृष्टि से उत्तराखण्ड बहुत समृद्ध है। घर की सजावट में ही लोक कला सबसे पहले देखने को मिलती है। दशहरा, दीपावली, नामकरण, जनेऊ आदि शुभ अवसरों पर महिलाएँ घर में ऐंपण (अल्पना) बनाती है। इसके लिए घर, ऑंगन या सीढ़ियों को गेरू से लीपा जाता है। चावल को भिगोकर उसे पीसा जाता है। उसके लेप से आकर्षक चित्र बनाए जाते हैं। विभिन्न अवसरों पर नामकरण चौकी, सूर्य चौकी, स्नान चौकी, जन्मदिन चौकी, यज्ञोपवीत चौकी, विवाह चौकी, धूमिलअर्ध्य चौकी, वर चौकी, आचार्य चौकी, अष्टदल कमल, स्वास्तिक पीठ, विष्णु पीठ, शिव पीठ, शिव शक्ति पीठ, सरस्वती पीठ आदि परम्परागत रूप से गाँव की महिलाएँ स्वयं बनाती है। इनका कहीं प्रशिक्षण नहीं दिया जाता है। हरेले आदि पर्वों पर मिट्टी के डिकारे बनाए जाते है। ये डिकारे भगवान के प्रतीक माने जाते है। इनकी पूजा की जाती है। कुछ लोग मिट्टी की अच्छी-अच्छी मूर्तियाँ (डिकारे) बना लेते हैं। यहाँ के घरों को बनाते समय भी लोक कला प्रदर्षित होती है। पुराने समय के घरों के दरवाजों व खिड़कियों को लकड़ी की सजावट के साथ बनाया जाता रहा है। दरवाजों के चौखट पर देवी-देवताओं, हाथी, शेर, मोर आदि के चित्र नक्काशी करके बनाए जाते है। पुराने समय के बने घरों की छत पर चिड़ियों के घोंसलें बनाने के लिए भी स्थान छोड़ा जाता था। नक्काशी व चित्रकारी पारम्परिक रूप से आज भी होती है। इसमें समय काफी लगता है। वैश्वीकरण के दौर में आधुनिकता ने पुरानी कला को अलविदा कहना प्रारम्भ कर दिया। अल्मोड़ा सहित कई स्थानों में आज भी काष्ठ कला देखने को मिलती है। उत्तराखण्ड के प्राचीन मन्दिरों, नौलों में पत्थरों को तराश कर (काटकर) विभिन्न देवी-देवताओं के चित्र बनाए गए है। प्राचीन गुफाओं तथा उड्यारों में भी शैल चित्र देखने को मिलते हैं।
उत्तराखण्ड की लोक धुनें भी अन्य प्रदेशों से भिन्न है। यहाँ के बाद्य यन्त्रों में नगाड़ा, ढोल, दमुआ, रणसिंग, भेरी, हुड़का, बीन, डौंरा, कुरूली, अलगाजा प्रमुख है। ढोल-दमुआ तथा बीन बाजा विशिष्ट वाद्ययन्त्र हैं जिनका प्रयोग आमतौर पर हर आयोजन में किया जाता है। यहाँ के लोक गीतों में न्योली, जोड़, झोड़ा, छपेली, बैर व फाग प्रमुख होते हैं। इन गीतों की रचना आम जनता द्वारा की जाती है। इसलिए इनका कोई एक लेखक नहीं होता है। यहां प्रचलित लोक कथाएँ भी स्थानीय परिवेश पर आधारित है। लोक कथाओं में लोक विश्वासों का चित्रण, लोक जीवन के दुःख दर्द का समावेश होता है। भारतीय साहित्य में लोक साहित्य सर्वमान्य है। लोक साहित्य मौखिक साहित्य होता है। इस प्रकार का मौखिक साहित्य उत्तराखण्ड में लोक गाथा के रूप में काफी है। प्राचीन समय में मनोरंजन के साधन नहीं थे। लोकगायक रात भर ग्रामवासियों को लोक गाथाएं सुनाते थे। इसमें मालसाई, रमैल, जागर आदि प्रचलित है। अभी गाँवों में रात्रि में लगने वाले जागर में लोक गाथाएं सुनने को मिलती है। यहां के लोक साहित्य में लोकोक्तियाँ, मुहावरे तथा पहेलियाँ (आंण) आज भी प्रचलन में है। उत्तराखण्ड का छोलिया नृत्य काफी प्रसिद्ध है। इस नृत्य में नृतक लबी-लम्बी तलवारें व गेण्डे की खाल से बनी ढाल लिए युद्ध करते है। यह युद्ध नगाड़े की चोट व रणसिंह के साथ होता है। इससे लगता है यह राजाओं के ऐतिहासिक युद्ध का प्रतीक है। कुछ क्षेत्रों में छोलिया नृत्य ढोल के साथ शृंगारिक रूप से होता है। छोलिया नृत्य में पुरूष भागीदारी होती है। कुमाऊँ तथा गढ़वाल में झुमैला तथा झोड़ा नृत्य होता है। झौड़ा नृत्य में महिलाएँ व पुरूष बहुत बड़े समूह में गोल घेरे में हाथ पकड़कर गाते हुए नृत्य करते है। विभिन्न अंचलों में झोड़ें में लय व ताल में अन्तर देखने को मिलता है। नृत्यों में सर्प नृत्य, पाण्डव नृत्य, जौनसारी, चाँचरी भी प्रमुख है।
उत्तराखण्डी सिनेमा
उत्तराखण्डी सिनेमा और इसके नाट्य पूर्ववृत्त उस जागृति के परिणाम हैं जो स्वतन्त्रता के बाद आरम्भ हुई थी और जिसका उद्भव ६०, ७० और ८० के दशकों में हुआ और अन्ततः १९९० के दशक में विस्फोटक रूप से उदय हुआ। समस्त पहाड़ों और देहरादून, श्रीनगर, अल्मोड़ा और नैनीताल में एक आन्दोलन का उभार हुआ जिसके सूत्रधार “कलाकार, कवि, गायक और अभिनेता थे जिन्होनें राज्य की सांस्कृतिक और कलात्मक रूपों का उपयोग राज्य के संघर्ष को बल देने के लिए किया।”
ग्रामों की लोक-संस्कृति और स्थानीय लोगों की सामाजिक-आर्थिक परेशानियों के समायोजन का निरन्तर चलचित्रों में प्रदर्शन होता रहा जिसका आरम्भ पराशर गौर के १९८३ के चलचित्र "जगवाल" से हुआ जो २००३ में "तेरी सौं" के प्रथमोप्रदर्शन (प्रीमियर) तक हुआ। विशेष रूप से तेरी सौं, उत्तराखण्ड आन्दोलन के संघर्ष पर आधारित थी। इस चलचित्र में १९९४ की उस दुखदाई घटना का चित्रण किया गया है जिसने राज्य आन्दोलन की अग्नि में घी का काम किया।
वर्ष २००८ में, उत्तराखण्ड के कलात्मक समुदाय द्वारा उत्तराखण्ड सिनेमा की २५वीं वर्षगांठ मनाई गई।
राहुल गांधी
प्रारम्भिक जीवन
राहुल गांधी का जन्म 19 जून 1970 को नई दिल्ली में भारत के पूर्व प्रधानमंत्री राजीव गांधी और पूर्व काँग्रेस अध्यक्षा श्रीमती सोनिया गांधी के यहां हुआ था। वह अपने माता-पिता की दो संतानों में बड़े हैं और प्रियंका गांधी वढेरा के बड़े भाई हैं। राहुल गांधी की दादी इंदिरा गांधी भारत की पूर्व प्रधानमंत्री थीं।
राहुल गांधी की प्रारंभिक शिक्षा दिल्ली के सेंट कोलंबस स्कूल में की और इसके बाद वो प्रसिद्ध दून विद्यालय में पढ़ने चले गये जहां उनके पिता ने भी विद्यार्जन किया था। सन 1981-83 तक सुरक्षा कारणों के कारण राहुल गांधी को अपनी पढ़ाई घर से ही करनी पड़ी। राहुल ने हार्वर्ड विश्वविद्यालय के रोलिंस कॉलेज फ्लोरिडा से सन 1994 में कला स्नातक की उपाधि प्राप्त की। इसके बाद सन 1995 में कैम्ब्रिज विश्वविद्यालय के ट्रिनिटी कॉलेज से एम.फिल. की उपाधि प्राप्त की।
शुरूआती कैरियर
स्नातक स्तर तक की पढ़ाई कर चुकने के बाद राहुल गांधी ने प्रबंधन गुरु माइकल पोर्टर की प्रबंधन परामर्श कंपनी मॉनीटर ग्रुप के साथ 3 साल तक काम किया। इस दौरान उनकी कंपनी और सहकर्मी इस बात से पूरी तरह से अनभिज्ञ थे कि वे किसके साथ काम कर रहे हैं क्योंकि वह ाहुल यहां एक छद्म नाम रॉल विंसी के नाम से इस कम्पनी में नियोजित थे। राहुल गाँधी के आलोचक उनके इस कदम को उनके भारतीय होने से उपजी उनकी हीन-भावना मानते हैं जब कि काँग्रेसजन  उनके इस कदम को उनकी सुरक्षा से जोड़ कर देखते हैं। सन 2002 के अंत में वह मुंबई में स्थित अभियांत्रिकी और प्रौद्योगिकी से संबंधित एक कम्पनी 'आउटसोर्सिंग कंपनी बैकअप्स सर्विसेस प्राइवेट लिमिटेड' के निदेशक-मंडल के सदस्य बन गये।
राजनीतिक कैरियर
2003 में, राहुल गांधी के राष्ट्रीय राजनीति में आने के बारे में बड़े पैमाने पर मीडिया में अटकलबाजी का बाज़ार गर्म था, जिसकी उन्होंने तब कोई पुष्टि नहीं की। वह सार्वजनिक समारोहों और कांग्रेस की बैठकों में बस अपनी माँ के साथ दिखाई दिए। एक दिवसीय अंतरराष्ट्रीय क्रिकेट श्रृंखला देखने के लिए सद्भावना यात्रा पर अपनी बहन प्रियंका गाँधी के साथ पाकिस्तान भी गए।
जनवरी 2004 में राजनीति उनके और उनकी बहन के संभावित प्रवेश के बारे में अटकलें बढ़ीं जब उन्होंने अपने पिता के पूर्व निर्वाचन क्षेत्र अमेठी का दौरा किया, जहाँ से उस समय उनकी माँ सांसद थीं। उन्होंने यह कह कर कि "मैं राजनीति के विरुद्ध नहीं हूँ। मैंने यह तय नहीं किया है कि मैं राजनीति में कब प्रवेश करूँगा और वास्तव में, करूँगा भी या नहीं।" एक स्पष्ट प्रतिक्रिया देने से मना कर दिया था।
मार्च 2004 में, मई 2004 का चुनाव लड़ने की घोषणा के साथ उन्होंने भारतीय राजनीति में प्रवेश की घोषणा की, वह अपने पिता के पूर्व निर्वाचन क्षेत्र उत्तर प्रदेश के अमेठी से लोकसभा चुनाव के लिए खड़े हुए, जो भारत की संसद का निचला सदन है। इससे पहले, उनके चाचा संजय गांधी ने, जो एक विमान दुर्घटना के शिकार हुए थे, ने संसद में इसी क्षेत्र का नेतृत्व किया था। तब इस लोकसभा सीट पर उनकी माँ थी, जब तक वह पड़ोस के निर्वाचन-क्षेत्र रायबरेली स्थानान्तरित नहीं हुई थी। उस समय इनकी पार्टी ने राज्य की 80 में से महज़ 10 लोकसभा सीट ही जीतीं थीं और उत्तर प्रदेश में कांग्रेस का हाल बुरा था। इससे राजनीतिक टीकाकारों को थोड़ा आश्चर्य भी हुआ जिन्होंने राहुल की बहन प्रियंका गाँधी में करिश्मा कर सकने और सफल होने की संभावना देखी थी। पर तब पार्टी के अधिकारियों के पास मीडिया के लिए उनका बायोडेटा तैयार नहीं था। ये अटकलें लगाई गयीं कि भारत के सबसे मशहूर राजनीतिक परिवारों में से एक देश की युवा आबादी के बीच इस युवा सदस्य की उपस्थिति कांग्रेस पार्टी के राजनीतिक भाग्य को पुनर्जीवन देगी। विदेशी मीडिया के साथ अपने पहले इंटरव्यू में, उन्होंने स्वयं को 'देश को जोड़ने वाली शख्सियत' के रूप में पेश किया और भारत की "विभाजनकारी" राजनीति की निंदा की, यह कहते हुए कि वह जातीय और धार्मिक तनाव को कम करने की कोशिश करेंगे। उनकी उम्मीदवारी का स्थानीय जनता ने उत्साह के साथ स्वागत किया, जिनका इस क्षेत्र में इस गाँधी-परिवार से एक लंबा संबंध था।
वह चुनाव विशाल बहुमत से जीते, वोटों में 1,00,000 के अंतर के साथ इन्होंने अपने चुनाव क्षेत्र को परिवार का गढ़ बनाए रखा, जब कांग्रेस ने सत्तारूढ़ भारतीय जनता पार्टी को अप्रत्याशित रूप से हराया। उनका अभियान उनकी छोटी बहन, प्रियंका गाँधी द्वारा संचालित किया गया था। 2006 तक उन्होंने कोई अन्य पद ग्रहण नहीं किया और मुख्य निर्वाचन क्षेत्र के मुद्दों और उत्तर प्रदेश की राजनीति पर ध्यान केंद्रित किया और भारतीय और अंतरराष्ट्रीय प्रेस में व्यापक रूप से अटकलें थी कि सोनिया गांधी भविष्य में उन्हें एक राष्ट्रीय स्तर का कांग्रेस नेता बनाने के लिए तैयार कर रही हैं, जो बात बाद में सच साबित हुई।
जनवरी 2006 में, हैदराबाद में भारतीय राष्ट्रीय कांग्रेस के एक सम्मेलन में, पार्टी के हजारों सदस्यों ने गांधी को पार्टी में एक और महत्वपूर्ण नेतृत्व की भूमिका के लिए प्रोत्साहित किया और प्रतिनिधियों के संबोधन की मांग की। उन्होंने कहा, "मैं इसकी सराहना करता हूँ और मैं आपकी भावनाओं और समर्थन के लिए आभारी हूँ. मैं आपको विश्वास दिलाता हूँ कि मैं आपको निराश नहीं करूँगा" लेकिन उनसे इस बारे में धैर्य रखने को कहा और पार्टी में तुरंत एक उच्च पद लेने से मना कर दिया।
2007 में उत्तर प्रदेश विधानसभा चुनावों के लिए एक उच्च स्तरीय कांग्रेस अभियान में उन्होंने प्रमुख भूमिका अदा की ; हालाँकि कांग्रेस ने 8.53% मतदान के साथ केवल 22 सीटें ही जीतीं। इस चुनाव में बहुजन समाज पार्टी को बहुमत मिला, जो पिछड़ी जाति के भारतीयों का प्रतिनिधित्व करती है।
राहुल गांधी को 24 सितंबर 2007 में पार्टी-संगठन के एक फेर-बदल में अखिल भारतीय कांग्रेस समिति का महासचिव नियुक्त किया गया था। उसी फेर-बदल में, उन्हें युवा कांग्रेस और भारतीय राष्ट्रीय छात्रसंघ का कार्यभार भी दिया गया था।
एक युवा नेता के रूप में खुद को साबित करने के उनके प्रयास में नवम्बर 2008 में उन्होंने नई दिल्ली में अपने 12, तुगलक लेन स्थित निवास में कम से कम 40 लोगों को ध्यानपूर्वक चुनने के लिए साक्षात्कार आयोजित किया, जो भारतीय युवा कांग्रेस (IYC) के वैचारिक-दस्ते के हरावल बनेंगे, जब से वह सितम्बर 2007 में महासचिव नियुक्त हुए हैं तब से इस संगठन को परिणत करने के इच्छुक हैं।
2009 चुनाव
2009 के लोकसभा चुनावों में, उन्होंने उनके निकटतम प्रतिद्वंद्वी को 3,33,000 वोटों के अन्तर से पराजित करके अपना अमेठी निर्वाचक क्षेत्र बनाए रखा। इन चुनावों में कांग्रेस ने कुल 80 लोकसभा सीटों में से 21 जीतकर उत्तर प्रदेश में खुद को पुनर्जीवित किया और इस बदलाव का श्रेय भी राहुल गांधी को ही दिया गया है। छह सप्ताह में देश भर में उन्होंने 125 रैलियों में भाषण दिया था।
पार्टी-वृत्त में वह 'आर जी' के नाम से जाने जाते हैं।
2022 भारत जोड़ो यात्रा
भारत जोड़ी यात्रा 7 सितंबर, 2022 को राहुल गांधी द्वारा शुरू की गई थी। यात्रा कश्मीर पहुंचने के लिए 12 राज्यों और दो केंद्र शासित प्रदेशों में करीब पांच महीनों में 4080 km की दूरी तय की गई थी।
आलोचना
जब 2006 के आखिर में न्यूज़वीक ने इल्जाम लगाया की उन्होंने हार्वर्ड और कैंब्रिज में अपनी डिग्री पूरी नहीं की थी या मॉनिटर ग्रुप में काम नहीं किया था, तब राहुल गांधी के कानूनी मामलों की टीम ने जवाब में एक कानूनी नोटिस भेजा, जिसके बाद वे जल्दी से मुकर गए या पहले के बयानों का योग्य किया।
राहुल गांधी ने 1971 में पाकिस्तान के टूटने को, अपने परिवार की "सफलताओं" में गिना.इस बयान ने भारत में कई राजनीतिक दलों से साथ ही विदेश कार्यालय के प्रवक्ता सहित पाकिस्तान के उल्लेखनीय लोगों से आलोचना को आमंत्रित किया .प्रसिद्ध इतिहासकार इरफान हबीब ने कहा की यह टिप्पणी "..बांग्लादेश आंदोलन का अपमान था।
2007 में उत्तर प्रदेश के चुनाव अभियान के दौरान उन्होंने कहा की "यदि कोई गांधी-नेहरू परिवार से राजनीति में सक्रिय होता तो, बाबरी मस्जिद नहीं गिरी होती".इसे पी वी नरसिंह राव पर हमले के रूप में व्याख्या किया गया था, जो 1992 में मस्जिद के विध्वंस के दौरान प्रधानमंत्री थे। गांधी के बयान ने भाजपा, समाजवादी पार्टी और वाम के कुछ सदस्यों के साथ विवाद शुरू कर दिया, दोनों "हिन्दू विरोधी" और "मुस्लिम विरोधी" के रूप में उन्हें उपाधि देकर. स्वतंत्रता सेनानियों और नेहरू-गांधी परिवार पर उनकी टिप्पणियों की BJP के नेता वेंकैया नायडू द्वारा आलोचना की गई है, जिन्होंने पुछा की "क्या गांधी परिवार आपातकाल लगाने की जिम्मेदारी लेगा?"
2008 के आखिर में, राहुल गांधी पर लगी एक स्पष्ट रोक से उनकी शक्ति का पता चला। मुख्यमंत्री सुश्री मायावती ने गांधी को चंद्रशेखर आजाद कृषि विश्वविद्यालय में छात्रों को संबोधित करने के लिए सभागार का उपयोग करने से रोक दिया। बाद में, राज्य के राज्यपाल श्री टी.वी.राजेश्वर (जो कुलाधिपति भी थे) ने विश्वविद्यालय के कुलपति वी.के.सूरी को हटा दि या। टी.वी.राजेश्वर गांधी परिवार के समर्थक और श्री सूरी के नियोक्ता थे। इस घटना को शिक्षा की राजनीति के साक्ष्य के रूप में उद्धृत किया गया और अजित निनान द्वारा टाइम्स ऑफ इंडिया में एक व्यंग्यचित्र में लिखा गया: "वंश संबंधित प्रश्न का उत्तर राहुल जी के पैदल सैनिकों द्वारा दिया जा रहा है।"
सेंट स्टीफेंस कॉलेज में उनका दाखिला विवादास्पद था क्योंकि एक प्रतिस्पर्धात्मक पिस्तौल निशानेबाज़ के रूप में उन्हें उनकी क्षमताओं के आधार पर कॉलेज में भर्ती किया गया था, जो विवादित था। उन्होंने शिक्षा के एक वर्ष के बाद 1990 में उस कॉलेज को छोड़ दिया था।
उनका बयान कि अपने कॉलेज सेंट स्टीफंस में उनके एक वर्ष के निवास के दौरान, कक्षा में सवाल पूछने वाले छात्रों को "छोटा समझा जाता था", इस पर कॉलेज प्रशासन की तरफ से एक तीव्र प्रतिक्रिया हुई। कॉलेज-प्रबंधन ने कहा कि जब वह सेंट स्टीफेंस कॉलेज में पढ़ाई कर रहे थे, तब सवाल पूछना कक्षा में अच्छा नहीं माना जाता था और ज्यादा सवाल पूछना तो और भी नीचा माना जाता था। महाविद्यालय के शिक्षकों ने कहा कि राहुल गांधी का बयान ज्यादा से ज्यादा "उनका व्यक्तिगत अनुभव" हो सकता है। सेंट स्टीफेंस में शैक्षिक वातावरण की सामान्यत: ऐसा नहीं है।
जनवरी 2009 में ब्रिटेन के विदेश सचिव डेविड मिलीबैंड के साथ, उत्तर प्रदेश में उनके संसदीय निर्वाचन क्षेत्र में, अमेठी के निकट एक गाँव में, उनकी "गरीबी पर्यटन यात्रा" की गंभीर आलोचना की गई थी। इसके अतिरिक्त,मिलीबैंड द्वारा आतंकवाद और पाकिस्तान पर दी गयी सलाह और श्री प्रणब मुखर्जी तथा प्रधानमंत्री मनमोहन सिंह के साथ निजी मुलाकातों में उनके द्वारा किया गया आचरण इनकी "सबसे बड़ी कूटनीतिक भूल" मानी गयी।
जुलाई २०१७ में भारत और चीन के बीच चल रहे डॉकलाम विवाद के बीच राहुल गांधी का चीनी राजदूत से गुपचुप मिलना भी विवाद का विषय बन गया था।
23 मार्च 2023 को, सूरत के एक न्यायालय ने राहुल गान्धी को 2019 के मानहानि के मामले में दोषी ठहराया और उन्हें दो साल कारावास दण्ड का सुनाया। गुजरात के पूर्व मन्त्री और सूरत पश्चिम से भाजपा विधायक पूर्णेश मोदी द्वारा दायर मामला 13 अप्रैल, 2019 को गान्धी द्वारा कर्नाटक के कोलार में एक लोकसभा चुनाव रैली में की गई टिप्पणी से सम्बन्धित है, जहाँ उन्होंने कहा था, “इन सब चोरों के नाम मोदी-मोदी-मोदी कैसे है? नीरव मोदी, ललित मोदी, नरेन्द्र मोदी और अभी थोड़ा ढूण्ढेंगे तो और बहुत सारे मोदी निकलेंगे”। दण्डादेश के पश्चात् राहुल गान्धी ने ट्विटर पर पोस्ट किया। उन्होंने लिखा, "मेरा धर्म सत्य और अहिंसा पर आधारित है। सत्य मेरा भगवान है, अहिंसा उसे पाने का साधन।"
24 मार्च 2023 को गुजरात की अदालत द्वारा वर्ष 2019 के मानहानि मामले में राहुल गांधी को दोषी करार दिए जाने और उन्हें दो वर्ष कैद की सज़ा सुनाए जाने की वजह से लोक प्रतिनिधित्व अधिनियम, 1951 की धारा 8 (3) के तहत उनकी संसद की सदस्यता खत्म कर दी गई।
ब्रूस विलिस
वाल्टर ब्रूस विलिस (जन्म मार्च 19, 1955), ब्रूस विलिस के नाम से भी मशहूर हैं; एक अमेरिकी अभिनेता, निर्माता और संगीतकार हैं। उन्होंने अपना कैरियर 1980 के दशक में टेलीविजन से शुरू किया व तब से वे टेलीविजन तथा फिल्मों, दोनों में ही काम कर रहे हैं जिनमें हास्य, नाटकीय तथा एक्शन भूमिकाएं शामिल हैं। वे डाई हार्ड श्रृंखला के जॉन मैक्लेन की भूमिका के लिए प्रसिद्ध हैं जो जटिल होने के साथ साथ आर्थिक रूप से अत्यंत सफल भूमिका थी। उन्होंने साठ से अधिक फिल्मों मे भूमिकाएं कीं हैं जिनमें बॉक्स ऑफिस पर सफल होने वाली फ़िल्में, जैसे पल्प फिक्शन, सिन सिटी, 12 मन्कीज़, दि फिफ्थ एलिमेंट, अर्मागेडन तथा दि सिक्स्थ सेन्स शामिल हैं।
विलिस की भूमिकाओं वाली फिल्मों ने उत्तर अमेरिकी बॉक्स ऑफिस पर 2.64 बिलियन अमेरिकी डॉलर से 3.05 बिलियन डॉलर का कारोबार किया जिससे वे मुख्य भूमिका में सर्वाधिक कमाई करने वाले नौवें अभिनेता तथा सहायक भूमिका में सर्वाधिक कमाई करने वाले बारहवें अभिनेता बन गए। वे दो बार के एमी पुरस्कार विजेता, गोल्डेन ग्लोब पुरस्कार विजेता तथा चार बार सैटर्न पुरस्कारों के लिए नामांकित अभिनेता हैं। विलिस का विवाह डेमी मूर से हुआ था तथा तेरह वर्ष के वैवाहिक जीवन के बाद वर्ष 2000 में उनका तलाक हुआ, उस वक्त उनके तीन बेटियां थीं।
प्रारंभिक जीवन
विलिस का जन्म आइडार-ओब्रसटीन, पश्चिम जर्मनी में हुआ था और वे कैसेल में जन्मी जर्मन महिला मारलीन, जो कि एक बैंक में कार्य करती थीं, एक अमेरिकी सिपाही डेविड विलिस, की संतान थे। विलिस चार बच्चों में सबसे बड़े हैं: उनके एक बहन, फ्लोरेंस और एक भाई, डेविड है। उनके भाई रॉबर्ट की 2001 में अग्नाशय के कैंसर से 42 वर्ष की आयु में मृत्यु हो गई। 1957 में सेना छोड़ने के बाद, विलिस के पिता अपने परिवार को लेकर पेन्स ग्रोव, न्यू जर्सी चले गए जहां वे एक वेल्डर तथा फैक्ट्री कर्मचारी के रूप में कार्य करते थे। विलिस अपने शहर में पेन्स ग्रोव हाई स्कूल में पढ़ते थे जहां उन्हें हकलाहट की समस्या होने लगी. उनके स्कूल के साथियों ने उन्हें बक-बक का उपनाम दिया. उन्हें प्रदर्शन-मंच पर अपने आप को अभिव्यक्त करना आसान लगता था तथा इस प्रक्रम में उनका हकलाना भी समाप्त हो जाता था, विलिस ने प्रदर्शन-मंच पर अभिनय प्रारंभ कर दिया तथा उनके हाई-स्कूल की गतिविधियों में नाट्य-क्लब तथा छात्र परिषद का अध्यक्ष होना प्रमुख थे।
हाई-स्कूल के पश्चात् विलिस ने सेलम परमाणु शक्ति संयंत्र (Salem Nuclear Power Plant) में सुरक्षा गार्ड की नौकरी कर ली तथा डीपवाटर, न्यू जर्सी स्थित ड्यूपाँट चैम्बर्स वर्क्स फैक्ट्री में कर्मी दल के परिवहन का कार्य भी किया। कार्यस्थल पर एक सहयोगी की मृत्यु के बाद उन्होंने नौकरी छोड़ दी तथा कई शराबखानों में नियमित रूप से जाने लगे.
एक निजी अन्वेषक के रूप में अल्पावधि तक कार्य करने के बाद (ऐसा एक पात्र जिसे उन्होंने टेलिविज़न श्रृंखला मूनलाइटिंग के साथ ही साथ 1991 की फिल्म द लास्ट बॉय स्काउट में भी अभिनीत किया है), विलिस अभिनय में वापस आ गए। माँटक्लेयर राज्य विश्वविद्यालय में उन्होंने अपना नामांकन एक नाट्य कार्यक्रम में कराया जहां वे कैट ऑन ए हौट टिन रूफ में सम्मिलित हुए. विलिस ने अपने जूनियर वर्ष में ही स्कूल छोड़ दिया और न्यूयॉर्क शहर चले गए।
विलिस बार के परिदृश्य में वापस लौट आये, हालांकि इस बार वे न्यूयॉर्क शहर में मैनहट्टन प्लाज़ा के वेस्ट बैंक कैफे में अंशकालीन नौकरी कर रहे थे। बहुत से ऑडीशन देने के पश्चात् उन्हें थियेटर में सर्वप्रथम भूमिका, ऑफ-ब्रॉडवे के निर्माण हैवेन एंड अर्थ में मिली. उन्हें अधिक अनुभव तथा लोकप्रियता फूल फॉर लव तथा लीवाइज़ के एक विज्ञापन से प्राप्त हुई.
प्रारंभिक कैरियर
विलिस न्यूयॉर्क शहर छोड़ कर कई टेलिविज़न कार्यक्रमों के ऑडीशन देने के लिए कैलीफोर्निया चले गए। 1984 में मियामी वाइस नामक धारावाहिक की कड़ी, जिसका शीर्षक "नो एक्ज़िट" था, में वे दिखाई दिए. उन्होंने टेलिविज़न धारावाहिक मूनलाइटिंग (1985-89) में डेविड एडिसन जूनियर की भूमिका के लिए ऑडीशन दिया, जहां उनका मुकाबला 3,000 अन्य अभिनेताओं से था। पांच सीज़न चलने वाले कार्यक्रम में, सिबिल शेफर्ड के विपरीत मुख्य भूमिका ने उन्हें हास्य अभिनेता के रूप में स्थापित करने में सहायता की. जब यह कार्यक्रम अपने लोकप्रियता के शिखर पर था, पेय पदार्थों के निर्माता सीग्रैम ने विलिस को अपने गोल्डेन वाइन कूलर उत्पादों के लिए पिचमैन के रूप में रख लिया। इस विज्ञापन अभियान के दो वर्षों में इस उभरते हुए सितारे को 5-7 करोड़ डॉलर का भुगतान किया गया। इस के बावजूद, जब विलिस ने 1988 में अल्कोहल पीना त्याग दिया, तब उन्होंने इस कंपनी के साथ अपने अनुबंध को नवीनीकृत न करने का निर्णय लिया।
फिल्मों में उनकी बड़ी भूमिकाओं में से एक 1987 की ब्लेक एडवार्ड्स की ब्लाइंड डेट थी, जिसमें उनके साथ किम बैसिंगर तथा जॉन लौरोक्वेट थे। एक बार फिर एडवर्ड्स ने उनको वास्तविक जीवन के काउब्वाय अभिनेता टॉम मिन्क्स की भूमिका के लिए सनसेट में लिया। हालांकि, उस वक्त की अप्रत्याशित स्थिति में फिल्म डाई हार्ड ने उन्हें अचानक ही फिल्म स्टार के स्तर पर पहुंचा दिया. इस फिल्म में अपने अधिकांश स्टंट उन्होंने स्वयं ही किये और फिल्म ने विश्व भर में 138,708,852 डॉलर का व्यापार किया। डाई हार्ड में उनकी सफलता के बाद नाटक इन कंट्री में उन्हें भूतपूर्व विएतनाम सैनिक एम्मेट स्मिथ की सहयोगी भूमिका मिली, उन्होंने लुक हू इज़ टाकिंग में एक बच्चे के लिए आवाज़ दी, इसके बाद इस श्रृंखला की दूसरी फिल्म लुक हू इज़ टाकिंग टू में भी उन्होंने आवाज़ दी.
1980 और 1990 के दशक
1980 के दशक के अंत में विलिस को रिकॉर्डिंग कलाकार के रूप में मध्यम सफलता मिली, उन्होंने पॉप-ब्लूज़ का एक एल्बम दि रिटर्न ऑफ ब्रूनो भी रिकॉर्ड किया, जिसमें लोकप्रिय गीत "रेस्पेक्ट योरसेल्फ" शामिल था, जिसके प्रचार के लिए स्पाइनल टैप जैसी रॉक्यूमेन्ट्री पैरोडी बनायीं गयी जिसमें वुडस्टॉक जैसे प्रसिद्द कार्यक्रमों में उन्हें अभिनय करते प्रदर्शित किया गया। इसके बाद की रिकॉर्डिंग इतनी सफल नहीं रहीं, हालांकि विलिस कई बार रिकॉर्डिंग स्टूडियो की तरफ वापस आये.
1988 की डाई हार्ड में निभाई गयी जॉन मेक्लेन की भूमिका से विलिस को प्रमुख व्यक्तिगत सफलता तथा पॉप संस्कृति पर प्रभाव प्राप्त हुआ। इस फिल्म के बाद 1990 में Die Hard 2: Die Harder तथा 1995 में डाई हार्ड विद ए वेन्जेंस आई. डाई हार्ड श्रृंखला की इन तीन फिल्मों में अंतर्राष्ट्रीय स्तर पर 700 मिलियन डॉलर का व्यापार किया तथा विलिस को हॉलीवुड के एक्शन सितारों में प्रथम स्थान पर ला दिया.
1990 के दशक की शुरुआत में विलिस का कैरियर कुछ असफल फिल्मों में काम करने से थोडा नीचे गया जैसे दि बॉनफायर ऑफ दि वैनिटीस, स्ट्राइकिंग डिस्टेंस, व अन्य फिल्मों के साथ हडसन हॉक नामक एक फिल्म जिसमें उन्होंने सह-लेखन भी किया। उन्होंने एक कामुक थ्रिलर कलर ऑफ दि नाईट (1994) में मुख्य भूमिका की, जिसे आलोचकों द्वारा पसंद नहीं किया गया परन्तु वीडियो पर यह लोकप्रिय हो गयी। हालांकि 1994 में उन्होंने क्वान्टिन टैरेन्टीनो की लोकप्रिय फिल्म पल्प फिक्शन में सहयोगी भूमिका निभाई, जिसने उनके कैरियर को नयी ऊंचाइयां दीं. 1996 में वह कार्टून फिल्म ब्रूनो दि किड के कार्यकारी निर्माता थे जिसमें स्वयं उनका सीजीआई (CGI) निरूपण किया गया था।
उन्होंने ट्वेल्व मंकीज़ (1995) तथा दि फिफ्थ एलिमेंट (1997) में मुख्य भूमिकाएं निभाईं. हालांकि, 1990 के दशक के अंत तक, उनका कैरियर पुनः नीचे चला गया और इसका कारण दि जैकाल, मरकरी राइजिंग व ब्रेकफास्ट ऑफ चैम्पियंस जैसी फिल्में थीं जिनकी कटु आलोचना की गई, माइकल बे द्वारा निर्देशित अर्मागेडन की सफलता से उन्हें राहत मिली, जो की 1998 की विश्व भर में सबसे अधिक व्यापार करने वाली फिल्म थी। इसी वर्ष उनकी आवाज और समानता को प्लेस्टेशन वीडियो खेल एपोकैलिप्स में शामिल किया गया। 1999 में, विलिस ने एम. नाईट श्यामलन की फिल्म दि सिक्स्थ सेन्स में शीर्ष भूमिका की. फिल्म वाणिज्यिक और आलोचनात्मक, दोनों रूप से सफल रही तथा इसने उनके अभिनय कैरियर में रूचि जगाने में सहायता की.
2000 से 2010 का दशक
2000 में, विलिस को हास्य श्रृंखला फ्रेंड्स में अपने कार्य के लिए उत्कृष्ट मेहमान कलाकार भूमिका का एम्मी पुरस्कार प्राप्त हुआ (जिसमें उन्होंने रॉस गेलर की महिला मित्र, जो कि उससे काफी छोटी थी, के पिता की भूमिका निभाई थी). फ्रेंड्स में अपने कार्य के लिए उन्हें 2001 के अमेरिकन कॉमेडी पुरस्कार (टेलीविजन श्रृंखला में सर्वाधिक हास्यप्रद पुरुष मेहमान भूमिका) के लिए भी नामांकित किया गया था। इसके अलावा 2000 में, विलिस ने मैथ्यू पेरी के साथ दि होल नाइन यार्ड्स में जिम्मी "दि ट्यूलिप" की भूमिका निभाई. विलिस को मूलतः ओसेन्स इलेवन में टेरी बेनेडिक्ट की भूमिका के लिए चुना गया था परन्तु बाद में एक एल्बम की रेकॉर्डिंग के लिए उन्हें हटा दिया गया। ओसेन्स ट्वेल्व (2004) में वे स्वयं की एक लघु भूमिका में आये. 2007 में वे प्लैनेट टेरर में दिखे, ग्राइंडहाउस की दोहरी विशिष्टताओं में एक खलनायक तथा एक विद्रोही सैनिक की भूमिका निभाई. सिन सिटी के पश्चात निर्देशक रॉबर्ट रौड्रीग्ज़ के साथ यह उनका दूसरा सहयोग था।
विलिस अपने पूरे कैरियर के दौरान दि लेट शो विद डेविड लेटरमैन में कई बार आये. फ़रवरी 26, 2003 को, जब डेविड लेटरमैन बीमार थे, तथा जब विलिस को मेहमान की भूमिका करनी थी, तब उन्होंने डेविड लेटरमैन के स्थान पर कार्यक्रम का संचालन किया। इस कार्यक्रम में अपने कई प्रदर्शनों के दौरान विलिस ने कई विस्तृत व्यंग्य मंचित किये, उन्होंने सेन्ट्रल पार्क गेट्स के सम्मान में डे-ग्लो नारंगी सूट पहना, हैरी व्हिटिंगटन की शूटिंग के बाद उन्होंने अपने चेहरे के आधा भाग मेक-अप करके बकशॉट के घाव प्रदर्शित किये अथवा बीस सेकण्ड के लिए पानी के नीचे रह कर रिकॉर्ड तोड़ने (डेविड ब्लेन की पैरोडी) कोशिश की.
सैमुअल एल. जैक्सन के साथ विलिस चार फिल्मों में दिखाई दिए (नेशनल लैम्पून की लोडेड वेपन 1, पल्प फिक्शन, डाई हार्ड विद ए वेंजेंस तथा अनब्रेकेबल) तथा इन दोनों अभिनेताओं को ब्लैक वाटर ट्रांजिट में साथ काम करना था परन्तु यह फिल्म बंद हो गयी। विलिस ने अपनी बड़ी बेटी रुमर के साथ भी 2005 की फिल्म होस्टेज में काम किया है। 2007 में उन्होंने थ्रिलर परफेक्ट स्ट्रेंजर में हेले बेरी के साथ अभिनय किया, अपराध/ड्रामा अल्फ़ा डॉग में शैरन स्टोन के साथ तथा अपनी वापसी उन्होंने लिव फ्री और डाई हार्ड में जॉन मैक्लेन की भूमिका से अंकित की. हाल ही में उन्होंने इसी नाम की कॉमिक पुस्तकों पर आधारित फिल्मों व्हाट जस्ट हेपेंड तथा सरोगेट्स में अभिनय किया।
विलिस को ऑलिवर स्टोन की फिल्म पिन्कविल में संयुक्त राज्य सेना के जनरल विलियम आर. पीयर्स की भूमिका करने के लिए चुना गया था, यह एक ड्रामा फिल्म थी जो कि 1968 के माई लाइ नरसंहार के अन्वेषण पर आधारित थी। हालांकि, 2007 की राइटर्स गिल्ड ऑफ अमेरिका की हड़ताल के कारण इस फिल्म को बंद कर दिया गया।
विलिस 2008 की ब्लूज़ ट्रैवलर एल्बम नॉर्थ हॉलीवुड शूटआउट में नज़र आये, इसमें वे इंस्ट्रुमेंटल ब्लूज़-रॉक पर शब्दों को बोलने की भूमिका में दिखे, ट्रैक का नाम "फ्री विलिस (रूमिनेशंस फ्रॉम बिहाइंड अंकल बॉब्स मशीन शॉप)" था। शुरूआती 2009 में वे बीमा कंपनी नॉरविच यूनियन के नाम बदल कर अवीवा हो जाने के प्रचार अभियान में दिखाई दिए.
वे ब्रेकिंग बेंजामिन के संगीत वीडियो "आई विल नॉट बो" में भी दिखे.यह गाना 2009 की साइंस फिक्शन सरोगेट्स से था।
केविन स्मिथ निर्देशित हास्य फिल्म कॉप आउट में विलिस ट्रेसी मोर्गन के साथ नज़र आये, यह कहानी दो पुलिस गुप्तचरों की है जो एक बेसबाल कार्ड की चोरी का अन्वेषण कर रहे हैं। फिल्म फरवरी 2010 में रिलीज़ हुई.
विलिस गोरिल्लाज़ के गीत "स्टाइलो" के संगीत वीडियो में भी दिखे.
इसके अलावा 2010 में उन्होंने भूतपूर्व प्लैनेट हॉलीवुड के सह-स्वामी तथा 80 के दशक के एक्शन सितारों सिल्वेस्टर स्टेलोन तथा अर्नोल्ड श्वाजनेगर के साथ फिल्म दि एक्सपेंडेबल्स में एक लघु भूमिका की. ब्रूस विलिस ने "मिस्टर चर्च" की भूमिका निभाई. यह पहली बार था कि ये तीन दिग्गज सितारे एक साथ स्क्रीन पर दिखाई दिए. हालांकि इन तीनों के साथ होने का दृश्य छोटा था, परन्तु फिर भी यह एक फिल्म के सबसे उच्च प्रत्याशित दृश्यों में से एक था। इस तिकड़ी ने यह दृश्य अक्टूबर 24, 2009 को एक खाली चर्च में फिल्माया था।
आगामी फ़िल्में
विलिस वीडियो गेम Kane & Lynch: Dead Men पर आधारित फिल्म में शीर्ष भूमिका करेंगे.
मई 5, 2010 को डाई हार्ड 5 के बनाये जाने की घोषणा की गयी तथा यह भी कि विलिस इसमें अपनी सबसे प्रसिद्द भूमिका जॉन मैक्लेन को पांचवी बार निभाएंगे.
सिल्वेस्टर स्टेलोन ने खुलासा किया कि दि एक्सपेंडेबल्स की अगली कड़ी में फिर से काम करने के लिए वह विलिस से बात कर रहे हैं। स्टेलोन चाहते हैं कि विलिस की भूमिका को बड़ा किया जाये तथा अगली एक्सपेंडेबल्स में वे खलनायक की भूमिका करें. वे लोग विलिस के कार्यक्रम तथा इस कड़ी में काम करने वाले अन्य संभावित अभिनेताओं के विषय में बातचीत कर रहे हैं।
विवाह और परिवार
फिल्म स्टेकआउट के प्रीमियर पर विलिस की मुलाकात अभिनेत्री डेमी मूर से हुई. विलिस ने नवम्बर 21, 1987 को मूर से शादी कर ली तथा अक्टूबर 18, 2000 में उनके तलाक तक उनकी तीन बेटियां थीं: रुमर विलिस (जन्म अगस्त 16, 1988), स्काउट लारू विलिस (जन्म जुलाई 20,1991) तथा तालुला बेले विलिस (जन्म फ़रवरी 3, 1994). दंपत्ति ने अपने अलगाव के लिए सार्वजनिक रूप से कोई कारण नहीं बताया. तलाक के बारे में विलिस ने कहा, "मुझे लगता है मैं एक पिता तथा पति के रूप में विफल रहा क्योंकि मैं इनसे सामंजस्य नहीं बिठा पाया". इस स्थिति का सामना करने में मदद करने का श्रेय वे विल स्मिथ को देते हैं। इस अलगाव के बाद, मूर के एश्टन कुचर के साथ विवाह करने तक, ऐसी अफवाहें थीं कि यह जोड़ा पुनः विवाह कर सकता है। विलिस ने मूर और कुचर, दोनों के साथ घनिष्ठ संबंध बनाए रखे, यहां तक कि वे इनके विवाह समारोह में भी गए। विलिस और मूर वर्तमान में अपनी बेटियों का साझा संरक्षण रखते हैं।
विलिस ने ब्रुक बर्न्स के साथ मंगनी कर ली परन्तु 2004 में दस महीनों के साथ के पश्चात् वे अलग हो गए। उन्होंने एम्मा हेमिंग के साथ टर्क्स एंड काइकोस में 21 मार्च 2009 को विवाह कर लिया; मेहमानों में उनकी तीनों बेटियां, मूर तथा कुचर सम्मिलित थे। यह समारोह कानूनी तौर पर बाध्यकारी नहीं था, अतः इस जोड़े ने छह दिन बाद बेवरली हिल्स में नागरिक समारोह में पुनः विवाह कर लिया। विलिस ने और संतानों की इच्छा व्यक्त की है।
व्यावसायिक गतिविधियां
विलिस लॉस एंजेल्स में संपत्ति के स्वामी हैं, न्यूयॉर्क शहर के ट्रंप टॉवर तथा ट्रंप पैलेस, में वे अपार्टमेन्ट किराये पर देते हैं, तथा साथ ही मैलिबू, कैलिफोर्निया में घर, मोंटाना में रैंच, टर्क्स एंड काइकोस में पैरट के स्थित बीच होम तथा सन वैली, आइडाहो में कई संपत्तियां हैं।
विलिस की एक अपनी चलचित्र निर्माण कंपनी है जिसका नाम शायेन इंटरप्राइज़ेस है और जिसकी शुरुआत उन्होंने अपने व्यावसायिक साझेदार ऑरनौल्ड रिफ्किन के साथ 2000 में की थी। वे हेली, आइडाहो में अनेक अन्य छोटे व्यावसायिक उपक्रमों के स्वामी हैं, जिनमें दि मिंट बार तथा दि लिबर्टी थियेटर शामिल हैं तथा वे सिल्वेस्टर स्टेलोन तथा अर्नोल्ड श्वाजनेगर के साथ प्लैनेट हॉलीवुड के सह-संस्थापक भी हैं। 2009 में विलिस ने बेल्वेडियर एसए की सोबीस्की वोदका का अंतर्राष्ट्रीय चेहरा बनने के लिए अनुबंध किया जिसके बदले में उनको कंपनी में 3.3% की भागीदारी प्राप्त हुई.
अन्य गतिविधियां
विलिस न्यू जर्सी नेट्स के उत्साही समर्थक हैं, उन्होंने टीएसएन पर नेट्स होम प्लेऑफ के लाइव प्रसारण के दौरान एक आपत्तिजनक टिप्पणी कर दी, उन्होंने साक्षात्कार के अंत में अपनी डाई हार्ड फिल्मों का एक प्रचलित वाक्यांश "यिप्पी-की-ये, मदरफकर" बोला. बाद में इस पर प्रतिक्रिया व्यक्त करते हुए उन्होंने इसके लिए जेट लैग को जिम्मेदार ठहराया, उन्होंने कहा: "कभी कभी मैं दबाव में कार्य करने की अपनी क्षमताओं का अधिमूल्यांकन कर जाता हूं विशेष रूप से तब जबकि मुझे पर्याप्त से कम नींद मिल पाती है".
मई 5, 2007 को कोई व्यक्ति "वाल्टर_बी" स्क्रीन नाम का उपयोग करते हुए एन्ट इट कूल न्यूज़ में विस्तृत प्रतिक्रियाएं डालने लगा, जहां लोग यह चर्चा कर रहे थे की लिव फ्री और डाई हार्ड को पीजी-13 रेटिंग दी जानी चाहिए या फिर पहले की तीनों डाई हार्ड फिल्मों की ही तरह आर रेटिंग. इन प्रतिक्रियाओं में अभी तक रिलीज़ नहीं हुई लिव फ्री और डाई हार्ड की विस्तृत जानकारियां शामिल थीं; इनमें डाई हार्ड श्रृंखला का मूल विषय, अन्य फिल्मों के दलों तथा अभिनेता वर्ग की सीधी आलोचनाएं तथा कई छुपी बातों के उत्तर भी शामिल थे। बहुत से लोगों को यह संशय था कि यह "वाल्टर_बी" अवश्य ही विलिस हैं, लेकिन 9 मई को विलिस ने वीडियो चैट सेशन (iChat का प्रयोग करते हुए अपनी पहचान उजागर कर दी.
विलिस के लिए अभिनय में गैरी कूपर, रॉबर्ट डि नीरो, स्टीव मैक्क्वीन तथा जॉन वेन अनुकरणीय व्यक्ति हैं।
राजनीतिक दृष्टिकोण
1988 में उन्होंने मूर के साथ मिल कर मैसाचुसेट्स के गवर्नर माइकल एस. डुकाकी की राष्ट्रपति पद की दावेदारी के अभियान में सक्रिय रूप से भाग लिया। चार साल बाद राष्ट्रपति पद के पुनः चुनाव के लिए उन्होंने जॉर्ज एच. डब्ल्यू. बुश का समर्थन किया, तथा वे बिल क्लिंटन के मुखर आलोचक थे। हालांकि, 1996 में उन्होंने क्लिंटन के रिपब्लिकन प्रतिद्वंदी बॉब डोल का समर्थन करने से इनकार कर दिया क्योंकि डोल ने मूर की फिल्म स्ट्रिपटीज़ में उनकी भूमिका की आलोचना की थी। 2000 के रिपब्लिकन राष्ट्रीय अधिवेशन में विलिस निमंत्रित वक्ता थे, तथा उस वर्ष उन्होंने जॉर्ज डब्ल्यू. बुश को सक्रिय रूप से समर्थन दिया था। 2008 के राष्ट्रपति अभियान में उन्होंने कोई योगदान अथवा सार्वजनिक समर्थन नहीं किया था। जून 2007 के कई साक्षात्कारों में उन्होंने कहा कि वे अभी भी रिपब्लिक विचारधारा के समर्थक हैं।
2006 में उन्होंने प्रस्ताव किया कि संयुक्त राज्य अमेरिका को कोलंबिया पर आक्रमण कर देना चाहिए ताकि मादक पदार्थों की तस्करी को रोका जा सके. अनेक साक्षात्कारों ने कहा है कि वे शिक्षकों तथा पुलिस अधिकारियों को ऊंचा वेतन दिए जाने के समर्थक हैं, उन्होंने यह भी कहा कि वे संयुक्त राज्य अमेरिका में मूल अमेरिकियों की फॉस्टर केयर तथा उपचार के इंतज़ामों से निराश हैं। विलिस ने यह भी कहा है कि वे बंदूकें रखने के अधिकारों के बड़े समर्थक हैं।
विलिस ने धार्मिक अधिकार और रिपब्लिकन पार्टी पर इसके प्रभाव की आलोचना की है। फरवरी 2006 में विलिस मैनहट्टन में 16 ब्लॉक्स के विषय में पत्रकारों से बात करने के लिए आये. एक रिपोर्टर ने वर्तमान घटनाओं उनकी राय के बारे में विलिस से पूछने का प्रयास किया, लेकिन बीच में ही विलिस ने उन्हें रोक दिया.
अगस्त 17, 2006 को लॉस एंजिल्स टाइम्स में प्रकाशित विज्ञापन में विलिस का नाम था जिसमें हमास तथा हिजबुल्ला की निंदा की गयी थी तथा 2006 के इज़राइल-लेबनान विवाद में इज़राइल का पक्ष लिया गया था।
सैन्य गतिविधियां
अपने फिल्म कैरियर के दौरान विलिस ने दि सीज़, हार्ट्स' वार, टियर्स ऑफ दि सन व ग्राइन्डहाउस जैसी फिल्मों में कई सैनिक चरित्रों को निभाया है। एक सैन्य परिवार में बढ़ते हुए विलिस ने संयुक्त राज्य सशस्त्र सेनाओं के लिए सार्वजनिक रूप से गर्ल स्काउट कुकीज़ की बिक्री की थी। 2002 में विलिस की सबसे छोटी बेटी तालुला ने सुझाव दिया कि उनको गर्ल स्काउट कुकीज़ खरीद कर सैन्य टुकड़ियों को भेजना चाहिए. विलिस ने कुकीज़ के 12,000 बक्से खरीद कर उस समय मध्य पूर्व में तैनात यूएसएस जॉन ऍफ़ केनेडी तथा अन्य टुकड़ियों में बंटवा दिए. 2003 में विलिस यूएसओ दौरे के भाग के रूप में ईराक गए तथा वहां अपने बैंड दि एक्सलरेटर के साथ उन्हें गाने सुनाये. विलिस ने दूसरे ईराक युद्ध में लड़ने के लिए सेना में शामिल होने की सोची, परन्तु उनकी आयु के कारण उन्हें रोक दिया गया। ऐसा कहा जाता है कि उन्होंने किसी गैर लड़ाके को, जो कि आतंकवादी नेताओं ओसामा बिन लादेन, अयमन अल-ज़वाहिरी अथवा अबू मुसाब अल-ज़रकावी को मार दे, 1 मिलियन डॉलर देने की पेशकश रखी; हालांकि वैनिटी फेयर के जून 2007 अंक में उन्होंने स्पष्ट किया कि यह घोषणा परिकल्पित रूप से की गयी थी तथा इसे शब्दशः नहीं लिया जाना चाहिए. विलिस ने युद्ध के कवरेज के लिए मीडिया की आलोचना भी की, उनका कहना था कि प्रेस युद्ध के नकारात्मक पहलुओं पर अधिक ध्यान केन्द्रित करेगी.
विलिस 2005 में कहा कि वे एक "युद्ध के समर्थन में एक फिल्म बनाना चाहते हैं जिसमें अमेरिकी सैनिकों को आज़ादी तथा लोकतंत्र के बहादुर योद्धाओं के रूप में दिखाया जाए". यह फिल्म ड्यूस फोर, प्रथम बटालियन, 24वीं पैदल टुकड़ी पर केन्द्रित होगी जिसने मोसुल में काफी समय व्यतीत किया था तथा इसके लिए उन्हें अलंकृत भी किया गया था। इस फिल्म को माइकल योन नमक ब्लॉगर के लेखन पर आधारित होना था जो कि संयुक्त राज्य अमेरिका के विशेष बल के सैनिक थे जिन्हें ड्यूस फोर से अलंकृत किया गया था, वे अपनी गतिविधियों के विषय में नियमित रूप से पत्राचार करते थे। विलिस ने फिल्म के कथानक का वर्णन करते हुए बताया कि "ये लोग जिनको जो भी कहा जाता है, वह करते हैं तथा इन्हें आज़ादी कही जाने वाली वस्तु के लिए लड़ने के लिए बहुत कम धन प्राप्त होता है".
सांस्कृतिक संदर्भ
1996 में, डायरेक्टर, मूनलाइटिंग के लेखक तथा निर्माता रोजर ने विलिस पर एक रोमन ए क्लेफ लिखा जिसका शीर्षक ए प्लेस टु फाल था। सिबिल शेफर्ड ने वर्ष 2000 में अपनी आत्मकथा सिबिल डिसोबीडिएंस में लिखा कि विलिस एक निर्देशक पर नाराज़ थे क्योंकि उस चरित्र को "तंत्रिका रोग से ग्रस्त, बदमिजाज़ अभिनेता" लिखा गया था।
डिस्कोग्राफी
सोलो एलबम
संकलन / अतिथि उपस्थिति
पुरस्कार तथा सम्मान
विलिस ने अपने टेलिविज़न व फिल्म कैरियर के दौरान विभिन्न पुरस्कार तथा सम्मान प्राप्त किये.
दिपायन देबबर्मा
दिपायन देबबर्मा (जन्म 5 नवंबर 1999) एक भारतीय क्रिकेटर हैं। उन्होंने अपने ट्वेंटी 20 की शुरुआत 16 जनवरी 2021 को, त्रिपुरा के लिए, 2020–21 सैयद मुश्ताक अली ट्रॉफी में की।
तंजावुर (बहुविकल्पी)
तंजावुर शब्द का अपभ्रंश है तंजौर। यह पूर्वी तमिल नाडु का एक शहर है।
इस शब्द के कई सन्दर्भ हो सकते हैं।
हरीनगर, कालाढूगी तहसील
हरीनगर, कालाढूगी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
बसेटा १ गाँव, इमामगंज (गया)
बसेटा १ इमामगंज, गया, बिहार स्थित एक गाँव है।
पाकिस्तान की अर्थव्यवस्था
क्रय-शक्ति समता (PPP) की दृष्टि से पाकिस्तान की अर्थव्यवस्था विश्व की २५वीं सबसे बड़ी अर्थव्य्वस्था है जबकि व्यक्तिगत सकल घरेलू उत्पाद की दृष्टि से यह विश्व की 158 वीं सबसे बड़ी अर्थव्यवस्था है।
बैंक कपट
अवैध तरीकों का उपयोग करके किसी दूसरी वित्तीय संस्था के स्वामित्व वाले धन, पूँजी, या अन्य सम्पत्ति को प्राप्त कर लेना (हथिया लेना) बैंक कपट (Bank fraud) कहलाता है। इसके अलावा, झूठे ही अपने को किसी बैंक या अन्य वित्तीय संस्थान कहकर/बताकर जमाकर्ताओं से धन प्राप्त करना भी बैंक कपट है।
जीतमल खांट
जीतमल खांट एक भारतीय राजनीतिज्ञ तथा पूर्व राजस्थान सरकार में राज्य मंत्री थे। वे राजस्थान विधानसभा में गरही से विधायक थे। वे भारतीय जनता पार्टी के राजनेता हैं।
शिकागो विधि विश्वविद्यालय
शिकागो विधि विश्वविद्यालय शिकागो विश्वविद्यालय का अंग है।
चमरपुर दान, मुरादाबाद (मुरादाबाद )
भारत की जनगणना अनुसार यह गाँव, तहसील मुरादाबाद, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00719
बाहरी कड़ियाँ
उत्तर प्रदेश के जिले (नक्शा)
गिद्दड़बाहा
गिद्दड़बाहा (Giddarbaha) भारत के पंजाब राज्य के श्री मुक्तसर साहिब ज़िले में स्थित एक नगर है। यह ज़िले में विधानसभा चुनाव हलके और तहसील का दर्जा रखता है।
रामागांव-सीला५, यमकेश्वर तहसील
रामागांव-सीला५, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
2019 प्रशांत खेलों में क्रिकेट-महिला टूर्नामेंट
एपिया, समोआ में 2019 प्रशांत खेलों में एक महिला ट्वेंटी-20 क्रिकेट टूर्नामेंट 8 से 13 जुलाई, 2019 को फलेटा ओवल मैदान में आयोजित किया गया था। 1 जुलाई 2018 के बाद एसोसिएट सदस्यों के बीच खेले गए सभी महिलाओं के मैचों को टी20ई का दर्जा देने के अंतर्राष्ट्रीय क्रिकेट परिषद के फैसले के बाद, दोनों टीमें आईसीसी के सदस्य और पात्रता मानदंड से गुजरने वाले खिलाड़ियों के लिए ट्वेंटी-20 अंतरराष्ट्रीय (टी20ई) स्थिति के लिए पात्र थे।
महिला टूर्नामेंट में शामिल टीम मेज़बान राष्ट्र समोआ, फिजी, पापुआ न्यू गिनी और वानुअतु थी। समोआ ने फाइनल में पापुआ न्यू गिनी को 4 विकेट से हराकर स्वर्ण पदक जीता, जबकि वानुआतु ने कांस्य पदक जीता।
पोर्ट ऑफ स्पेन
पोर्ट ऑफ स्पेन (स्पेन का बंदरगाह) त्रिनिदाद और टोबैगो की राजधानी है।
गधरा
गधरा (Gadhra) भारत के झारखण्ड राज्य के पूर्वी सिंहभूम ज़िले में स्थित एक शहर है।
क्यून लॉजिस्टिक्स यूनिवर्सिटी
KLU (क्यून लॉजिस्टिक्स यूनिवर्सिटी) सरकार द्वारा मान्यता-प्राप्त युनिवर्सिटी है, जो जर्मनी के हैम्बर्ग में स्थित है, जो प्रबंधकों को सशक्त मानसिकता के साथ संचालन करने और यूनिवर्सिटी की योग्यता के मुख्य क्षेत्रों यानी डिजिटल बदलाव, स्थायित्व और उद्यमिता के आधार पर तैयार किए गए स्किलसेट का प्रशिक्षण देती है। क्यून फ़ाउंडेशन द्वारा समर्थित KLU अपनी रिसर्च और शिक्षण गतिविधियों के ज़रिए लॉजिस्टिक्स और सप्लाई चेन मैनेजमेंट को बढ़ावा देता है।
इतिहास
KLU की स्थापना साल 2010 में क्लाउस-माइकल क्यून और उनके फ़ाउंडेशन दि क्यून फ़ाउंडेशन ने की थी, जो शिंडेलेगी, स्विट्ज़रलैंड में स्थित है। साल 2013 में, हैम्बर्ग के हेफ़नसिटी में मौजूद यूनिवर्सिटी के कैम्पस को हैम्बर्ग के भूतपूर्व मेयर और जर्मनी के मौजूदा चांसलर, ओलाफ़ स्कोल्ज़ द्वारा खोला गया था। INSEAD के साथ, KLU ने 2016 में अपना मानवीय लॉजिस्टिक्स केंद्र खोला। 2021 में Studyportals ने KLU को दुनिया की सर्वश्रेष्ठ यूनिवर्सिटी के रूप में रेट किया गया। KLU की एशिया, लैटिन अमेरिका और अफ़्रीका में कई कैम्पस खोलने की योजना है।
रैंकिंग
KLU के सभी पाठ्यक्रम फ़ाउंडेशन फ़ॉर इंटरनेशनल बिज़नेस एडमिनिस्ट्रेशन एक्रेडिटेशन (FIBAA) द्वारा मान्यता-प्राप्त हैं। सिर्फ़ छात्रों से मिली रेटिंग के आधार पर, KLU को Studyportals की ओर से साल 2021 के ग्लोबल स्टूडेंट सैटिस्फ़ैक्शन अवॉर्ड से सम्मानित किया गया था।
वॆल्लाल (कडप)
वॆल्लाल (कडप) में भारत के आन्ध्रप्रदेश राज्य के अन्तर्गत के कडप जिले का एक गाँव है।
काराकाट विधानसभा निर्वाचन क्षेत्र, बिहार
काराकाट विधान सभा निर्वाचन क्षेत्र में काराकाट विधानसभा निर्वाचन क्षेत्र, बिहार
तैयबपुर गाँव
तैयबपुर गांव कासगंज जनपद का एक गांव है। जो उप नगर सिढ़पुरा(sidhpura) के पास में स्तिथ है। यह एक अम्बेडकर गांव है।    जिसमें ठाकुर और दलित दोनो समुदाय के लोग रहते है।  पुरे गांव में पक्की आरसीसी रोड है। गाव् में तीन तरफ से संपर्क मार्ग है जो उसे क्रमश सिद्धपुर ,डुमरी और विचोला से जोड़ता है। गाओ में सामान्य वर्ग का साक्षरता दर 80 प्रतिसत है और दलित का करीव 45 % है। जो की लगातार बढ़ रहा है। । गांव में एक प4अथमिक और एक स्नातकोत्तर विद्यालय है। जो गौतम आश्रम द्वारा संचालित है। गांव के लगभग 95 % घरो में शौचालय की व्यवस्था है।गांव में एक शिव मंदिर है जहाँ हर वर्ष जून माह में भगवत सप्ताह का आयोजन पूरा सामान्य वर्ग मिल जुल कर करवाता है। जो 2011 से निरंतर चालू है। वर्तमान में
सिमी गरेवाल
सिमी गरेवाल हिन्दी फ़िल्मों की एक अभिनेत्री हैं।
हेन्नो जोर्डन
हेंड्रिक जोहान्स "हेनो" जोर्डन (जन्म 16 अक्टूबर 1988) एक दक्षिण अफ्रीकी क्रिकेटर है जो अब थाईलैंड की राष्ट्रीय क्रिकेट टीम के लिए खेलता है। वह एक दाएं हाथ के बल्लेबाज और दाएं हाथ के मध्यम गति के गेंदबाज हैं और 2009 और 2012 के बीच बोलैंड क्रिकेट टीम के लिए 2 प्रथम श्रेणी मैचों और 5 लिस्ट ए मैचों में खेले।
तरूला, अल्मोडा तहसील
तरूला, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
चमरुआ, मुरादाबाद (मुरादाबाद )
भारत की जनगणना अनुसार यह गाँव, तहसील मुरादाबाद, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00719
रामपुर-सनेह, यमकेश्वर तहसील
रामपुर-सनेह, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
बसेटा २ गाँव, इमामगंज (गया)
बसेटा २ इमामगंज, गया, बिहार स्थित एक गाँव है।
कांद्री
कांद्री (Kandri) भारत के महाराष्ट्र राज्य के नागपुर ज़िले में स्थित एक शहर है।
गुर्रालदोड्डि, कोतालं मण्डल
गुर्रालदोड्डि, कोतालं मण्डल में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
कोकपारा
कोकपारा (Kokpara) भारत के झारखण्ड राज्य के पूर्वी सिंहभूम ज़िले में स्थित एक गाँव है। राष्ट्रीय राजमार्ग १८ यहाँ से गुज़रता है।
हरख पाल सिंह
हरख पाल सिंह,भारत के उत्तर प्रदेश की प्रथम विधानसभा सभा में विधायक रहे। 1952 उत्तर प्रदेश विधान सभा चुनाव में इन्होंने उत्तर प्रदेश के मेरठ जिले के 64 - बागपत (पूर्व) विधान सभा निर्वाचन क्षेत्र से कांग्रेस की ओर से चुनाव में भाग लिया।
कुन्ड लगा सुकई, थलीसैंण तहसील
कुन्ड लगा सुकई, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
एंड्रिया मैकुली
एंड्रिया मैकुली एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९९० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।
जोत्यूडी, गंगोलीहाट तहसील
जोत्यूडी, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
अभिषेक सक्सेना
अभिषेक सक्सेना एक भारतीय बॉलीवुड और पंजाबी फिल्म निर्देशक है जिन्होंने फुल्लू फिल्म निर्देशित की है। यह फुल्लू फिल्म १६ जून २०१७ को सिनेमाघरों में प्रदर्शित हुई थी जिसमें शारिब हाशमी मुख्य कलाकार है। इनके अलावा इन्होंने पटियाला ड्रीम्ज जो कि एक पंजाबी फिल्म है भी निर्देशित की है। यह फ़िल्म २०१४ में सिनेमाघरों में प्रदर्शित हुई थी।
चंदनपुर ईसापुर, मुरादाबाद (मुरादाबाद )
भारत की जनगणना अनुसार यह गाँव, तहसील मुरादाबाद, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00719
बाहरी कड़ियाँ
उत्तर प्रदेश के जिले (नक्शा)
फ्रांसिस ज़ेवियर
फ्रांसिस ज़ेवियर का जन्म 7 अप्रैल, 1506 ई. को स्पेन में हुआ था। पुर्तगाल के राजा जॉन तृतीय तथा पोप की सहायता से वे जेसुइट मिशनरी बनाकर 7 अप्रैल 1541 ई को भारत भेजे गए और 6 मार्च 1542 ई. को गोवा पहुँचे जो पुर्तगाल के राजा के अधिकार में था। गोवा में मिशनरी कार्य करने के बाद वे मद्रास तथा त्रावणकोर गए। यहाँ मिशनरी कार्य करने के उपरांत वे 1545 ई. में मलाया प्रायद्वीप में ईसाई धर्म का प्रचार करने के लिए रवना हो गए। उन्होंने तीन वर्ष तक धर्म प्रचारक (मिशनरी) कार्य किया। मलाया प्रायद्वीप में एक जापानी युवक से जिसका नाम हंजीरो था, उनकी मुलाकात हुई। सेंट जेवियर के उपदेश से यह युवक प्रभावित हुआ। 1549 ई. में सेंट ज़ेवियर इस युवक के साथ पहुँचे। जापानी भाषा न जानते हुए भी उन्होंने हंजीरों की सहायता से ढाई वर्ष तक प्रचार किया और बहुतों की खिष्टीय धर्म का अनुयायी बनाया।
जापान से वे 1552 ई. में गोवा लौटे और कुछ समय के उपरांत चीन पहुँचे। वहाँ दक्षिणी पूर्वी भाग के एक द्वीप में जो मकाओ के समीप है बुखार के कारण उनकी मृत्यु हो गई। मिशनरी समाज उनको काफी महत्व का स्थान देता और उन्हें आदर तथा सम्मान का पात्र समझता, है क्योंकि वे भक्तिभावपूर्ण और धार्मिक प्रवृत्ति के मनुष्य थे। वे सच्चे मिशनरी थे। संत जेवियर ने केवल दस वर्ष के अल्प मिशनरी समय में 52 भिन्न भिन्न राज्यों में यीशु मसीह का प्रचार किया। कहा जाता है, उन्होंने नौ हजार मील के क्षेत्र में घूम घूमकर प्रचार किया और लाखों लोगों को यीशु मसीह का शिष्य बनाया।
ऐनर्ली
ऐनर्ली (अंग्रेज़ी: Anerley) एक दक्षिणपूर्व लंदन में ब्रॉमली बरो का जिला।
संस्करण
संस्करण संस्कृत की "कृ" धातु में (जिसका अर्थ है 'करना') सम् उपसर्ग मिलकर यह शब्द बनता है। संस्करोति, जिसका साधारण भाषा में अर्थ है 'भली प्रकार करना'। इसी से संस्कार या संस्करण बने जिनका अर्थ है भली प्रकार किया हुआ कार्य या परिष्कृत कार्य।